open-index/open-wikipedia-markdown huggingface dataset:
Hallituspuolue

**Hallituspuolue** on puolue, joka toimii hallituksessa. Sillä viitataan yleensä valtion hallituksen puolueeseen tai puolueisiin, mutta myös esimerkiksi kunnan hallituksessa olevista puolueista voidaan käyttää tätä nimitystä. Hallituksen ulkopuolelle jääneitä puolueita kutsutaan oppositioksi.

Esimerkiksi Suomen eduskunnassa eduskuntapuolueet saattavat vaalien jälkeen saada puolueensa ministereitä Suomen hallitukseen. Yleensä vaaleissa eniten edustajapaikkoja saaneen puolueen puheenjohtajasta tulee pääministeri.

Suomen puolueista useimmin hallituksessa on ollut keskusta (entinen Maalaisliitto) yhteensä 55 kertaa, joista 38 Maalaisliiton nimellä, toiseksi eniten ruotsalainen kansanpuolue, 50 kertaa, ja seuraavana SDP, 36 kertaa hallituksessa. 

## Lähteet
Dan Harrington

**Dan Harrington** (s. 6. joulukuuta 1945 Cambridge, Massachusetts) on yhdysvaltalainen pokeriammattilainen. Harrington voitti World Series of Pokerin (WSOP) pääturnauksen ykköspalkinnon miljoona dollaria vuonna 1995. Hän on tämän lisäksi ollut kolmasti pääturnauksen finaalipöydässä: 1987 (kuudes, 43&nbsp;750 USD), 2003 (kolmas, 650&nbsp;000 USD) ja 2004 (neljäs, 1&nbsp;500&nbsp;000 USD). Ennen pokeriuraansa Harrington pelasi backgammonammattilaisena.

Harrington voitti toisen WSOP-rannekkeensa 2500 dollarin no limit hold'em event -turnauksessa samana vuonna kuin pääturnauksen (1995). Tämän turnauksen ykköspalkinto oli 249&nbsp;000 dollaria. Hän oli vuonna 1995 ykkönen myös European Poker Openissa Lontoossa. Siellä pelimuotona oli Seven-card stud.

World Poker Tourilla Harrington on selviytynyt finaalipöytään kaksi kertaa oltuaan toinen vuonna 2005 Doyle Brunson North American Championship -turnauksessa (voittosumma 620&nbsp;730 USD) ja voitettuaan 2007 Legends of Pokerin (1&nbsp;634&nbsp;865 USD).

Tammikuussa 2010 Harringtonin pokeriuran turnausansiot ylittivät 6,6 miljoonaa dollaria. Hän asuu Santa Monicassa, Kaliforniassa. Golfammattilainen Padraig Harrington ja amerikkalaista jalkapalloa Atlanta Falconsissa pelaava Joey Harrington ovat hänen serkkujaan. Harrington on itse itselleen antanut ironisen lempinimensä "Action Dan" (hänet tunnetaan tiukan konservatiivisena pelaajana).

## WSOP-rannekkeet

## Pokerikirjailijana

Harrington on kirjoittanut (yhdessä Bill Robertien kanssa) kolme suosittua turnauspokerioppikirjaa ja kaksi käteispeliopasta:

*  (suom. nimellä *Hold'em pokeri - Pelaa kuin ammattilainen*, Readme.fi, )
*  (suom. nimellä *Hold'em pokeri - Pelaa kuin ammattilainen Osa 2*, Readme.fi, )
*  (suom. nimellä *Hold'em pokeri - Pelaa kuin ammattilainen Osa 3*, Readme.fi, )
* 
* 

## Lähteet

## Aiheesta muualla
* WPT:n profiili
*
Matti Tuloisela

**Matti Jalo Veikko Tuloisela** (s. 5. toukokuuta 1931 Jyväskylä) on suomalainen oopperalaulaja, äänialaltaan bassobaritoni. Hän jäi eläkkeelle Sibelius-Akatemian laulumusiikin professorin virasta 1994.

Tuloiselan oppilaita ovat esimerkiksi Walton Grönroos, Jorma Hynninen, Juha Kotilainen, Raimo Laukka, Turkka Manninen, Pentti Perksalo, Petteri Salomaa, Raimo Sirkiä, Heikki Siukola, Sauli Tiilikainen ja Johann Tilli. Lied- ja oratoriolaulajana Matti Tuloisela kiersi aikoinaan ahkerasti Suomea ja esiintyi oopperassakin. Tuloiselan levytysura kesti lähes 30 vuotta.

Matti Tuloiselalla on tutkinto oikeustieteestä, ja hän myös työskenteli juristina. Laulua hän opiskeli yksityisesti Olavi Nybergin johdolla. Kun hänen ensikonserttinsa sai erinomaiset arvostelut vuonna 1955, Tuloisela päätti ryhtyä taiteelliselle uralle. Hänestä tuli lopulta professori Sibelius-Akatemiaan, vaikka hän ei ollut opiskellut missään musiikkikorkeakoulussa, lukuun ottamatta viiden kuukauden rupeamaa Wienin musiikkiakatemiassa.

Suurelle yleisölle Tuloisela tuli tutuksi radiosta. Hän oli Matti Lehtisen ohella radiossa käytetyimpiä laulajia. Tuloisela tunnettiin etenkin hengellisen musiikin esittäjänä, ja hänen levytyksiään soitettiin paljon esimerkiksi aamuhartauksissa.

Tuloisela avioitui vuonna 1963 Kaisu Tuloiselan (o.s. Tala) kanssa. Heillä on kaksi lasta: Tuomas Tuloisela (s. 1964), joka on isänsä lailla juristi ja oopperalaulaja, ja Minna Leena Tuloisela (s. 1966).
__NOTOC__
## Kirjallisuus
* Tuloisela, Matti: *Lauludemagogi: lauluprofessori muistelee.* WSOY 1997. 

## Diskografia
* Matti Tuloisela: Souvenirs. Äänityksiä 1964–1973. Finlandia Classics FINCLA 9 (2014).

## Palkinnot ja tunnustukset
*Pro Finlandia -mitali 1974

## Lähteet

## Aiheesta muualla
* 
* 
*
Argentiinan Grand Prix 1972

**Argentiinan Grand Prix 1972** oli Formula 1 -sarjan osakilpailu, joka ajettiin 23. tammikuuta 1972 Autódromo Oscar Alfredo Gálvez -radalla. Kilpailu oli kauden ensimmäinen, ja sen voitti Jackie Stewart. Argentiinan GP oli viimeksi ajettu vuonna 1960. 

Osakilpailun paluuseen vaikutti merkittävästi argentiinalaisen Carlos Reutemannin valinta F1-sarjaan ja Reutemann ajoi paalupaikalle. Kilpailun lähdössä kuitenkin Stewart ohitti Reutemannin ja siirtyi johtopaikalle. Reutemann putosi kilpailun aikana ensin pois palkintokorokesijoituksilta, kun Emerson Fittipaldi, Denny Hulme ja Jacky Ickx ohittivat hänet. Reutemannin mahdollisuudet ajaa pistesijoituksille menivät, kun hän joutui tekemään kuluneiden renkaiden vuoksi varikkopysähdyksen ja putosi seitsemänneksi. Jälkijoukoissa ajaneiden kuljettajien osalta Peter Gethin keskeytti pyörähdykseen ja David Walker puolestaan hylättiin kielletylle alueelle pysäköimisestä. 

## Tulokset

## Muuta
* Nopein kierros: Jackie Stewart 1.13,660
* Niki Laudan ensimmäinen maaliin ajettu kilpailu

## Lähteet
Etelä-Afrikan Grand Prix 1972

**Etelä-Afrikan Grand Prix 1972** oli Formula 1 -sarjan osakilpailu, joka ajettiin 4. maaliskuuta 1972 Kyalamin radalla. Kilpailun voitti Denny Hulme, jolle voitto oli kauden ensimmäinen. Kilpailun aikana johdossa olivat Denny Hulme, Jackie Stewart ja Emerson Fittipaldi.

## Tulokset

## Muuta
* Nopein kierros: Mike Hailwood - 1:18.9

## Lähteet
Kiiskilänmäki

**Kiiskilänmäki** on Multian Nikaranperällä sijaitseva mäki. Mäki on Keski-Suomen maakunnan korkein kohta. Se sijiatsee 268,6 metriä merenpinnan yläpuolella. Kiiskilänmäelle on vuonna 2004 rakennettu 20 metriä korkea näkötorni. Sen lähistöllä on myös laavu ja kota. Matkaa Multian keskustasta Kiiskilänmäelle on 24 kilometriä.

Kiiskilänmäen SOTA-tunnus on OH/JS-016.

## Lähteet

## Aiheesta muualla
* Visit Multia: Nähtävyydet
Kokki

**Kokki** on henkilö, joka toimii ammattimaisena ruoanlaittajana. Kokki voi työskennellä ravintolan, laivan, leirin tai muun vastaavan keittiössä. Ravintolakokin työhön kuuluu muun muassa ruoanlaitto, ruokalistan laatiminen ja asiakkaiden tilauksien vastaanottaminen hovimestarilta, tarjoilijalta tai ”printiltä”. Keittiön esimiehiä ovat vuoromestarit, keittiömestarit ja keittiöpäälliköt. 

Kokiksi voi Suomessa päästä esimerkiksi suorittamalla ravintolakokin tai suurtalouskokin ammattitutkinnon tai hotelli-, ravintola- ja catering-alan perustutkinnon. Kokki toimii ruoanvalmistajana, leipojana ja asiakaspalvelutehtävissä. On myös mahdollista opiskella matkailu- ja ravitsemisalan ammattikorkeakoulututkinto, jonka jälkeen nimeke on restonomi (AMK). Restonomi voi toimia monenlaisissa tehtävissä johtajana tai asiantuntijana elintarviketeollisuuden ja ruoanlaiton aloilla ja vastaavien palvelujen aloilla. Näissä tehtävissä otetaan huomioon kansainvälisyysasiat. Restonomi toimii myös ruokakasvatuksen piirissä ja hoitaa viestintää ja digitalisointia.  

## Tunnettuja kokkeja

* Henri Alén
* Tomi Björck
* Paul Bocuse
* Anthony Bourdain
* Keith Floyd
* Jaakko Kolmonen
* Tina Nordström
* Linnea Vihonen

* Jamie Oliver
* Gordon Ramsay
* Jyrki Sukula
* Harri Syrjänen
* Veijo Vanamo
* Aki Wahlman
* Hans Välimäki
* Helena Puolakka

### Fiktiivisiä kokkeja
* Ruotsalainen kokki, Muppet-hahmo
* Chef, *[[South Park]]in* hahmo
* ruokalan emäntä Doris, *[[Simpsonit|Simpsoneiden]]* hahmo
* Monica Geller, *[[Frendit|Frendien]]* hahmo

## Lähteet

## Aiheesta muualla

*Ravintolakokin ja suurtalouskokin ammattitutkinnot (Koulutusnetti)
*Kokin ammatinkuvaus (Ammattinetti)
Espanjan Grand Prix 1972

**Espanjan Grand Prix 1972** oli Formula 1 -sarjan osakilpailu, joka ajettiin 1. toukokuuta 1972 Jaraman radalla. Kilpailun voitti Emerson Fittipaldi, jolle voitto oli kauden ensimmäinen.

## Tulokset

## Muuta
* Nopein kierros: Jacky Ickx 1:21.01
* Andrea de Adamichin ensimmäinen pistesija ja paras sijoitus

## Lähteet
Monacon Grand Prix 1972

**Monacon Grand Prix 1972** oli Formula 1 -sarjan osakilpailu, joka ajettiin 14. toukokuuta 1972 Monacon katuradalla. Kilpailun voitti Jean-Pierre Beltoise, jolle voitto oli kauden ensimmäinen ja F1-uran ainoa. Beltoise johti kilpailua ensimmäisestä kierroksesta lähtien.

## Tulokset

## Muuta
* Nopein kierros: Jean-Pierre Beltoise - 1:40.0

## Lähteet
Risto Saarman

**Risto Saarman** (s. 25. tammikuuta 1956 Jyväskylä) on suomalainen tenori ja laulunopettaja.

Saarman on valmistunut Sibelius-Akatemiasta ja kerännyt kokemusta monissa laulukilpailuissa (muun muassa Lappeenrannan valtakunnalliset laulukilpailut, 2. sija 1984). Risto Saarman oli kiinnitettynä Suomen Kansallisoopperaan vuosina 1979–1999. Hän on esiintynyt yhdeksässä Euroopan maassa, Suomen kaikkien ammattisinfoniaorkestereiden solistina ja lukuisilla musiikkijuhlilla, kuten Savonlinnan Oopperajuhlilla.

Risto Saarman on toiminut Lahden Konservatorion laulun lehtorina vuodesta 1996 lähtien.
Hänen veljensä Jari Saarman sekä Jukka Saarman ovat myös oopperalaulajia.

## Lähteet
Belgian Grand Prix 1972

**Belgian Grand Prix 1972** oli Formula 1 -sarjan osakilpailu, joka ajettiin 4. kesäkuuta 1972 Nivelles-Baulers -radalla. Kilpailun voitti Emerson Fittipaldi, jolle voitto oli kauden toinen. 

## Tulokset

## Muuta
* Nopein kierros: Chris Amon - 1:12.12
* Tecno-tallin ensimmäinen kilpailu

## Lähteet
Ranskan Grand Prix 1972

**Ranskan Grand Prix 1972** oli Formula 1 -sarjan osakilpailu, joka ajettiin 2. heinäkuuta 1972 Circuit de Charade -radalla. Kilpailun voitti Jackie Stewart, jolle voitto oli kauden toinen.

## Tulokset

## Muuta
* Nopein kierros: Chris Amon - 2:53.9

## Lähteet
Itävallan Grand Prix 1972

**Itävallan Grand Prix 1972** oli Formula 1 -sarjan osakilpailu, joka ajettiin 13. elokuuta 1972 Österreichringin radalla. Kilpailun voitti Emerson Fittipaldi, jolle voitto oli kauden neljäs.

## Tulokset

## Muuta
* Nopein kierros: Denny Hulme - 1:38.32

## Lähteet
Lorschin luostari

**Lorschin luostari** (, ) on luostari Lorschin kaupungissa läntisessä Saksassa, noin kymmenen kilometriä Wormsista itään. Se oli yksi frankkien valtakunnan kuuluisimmista luostareista. Raunioituneenakin sitä pidetään yhä Saksan merkittävimpiin kuuluvana esiromaanisena rakennuksena. Luostarin kronikka (Lorschin koodeksi), joka koottiin 1170-luvulla, on merkittävä dokumentti Saksan varhaiskeskiajan historiasta.

Vuonna 1991 luostari valittiin Unescon maailmanperintöluetteloon. Perusteluina mainittiin, että luostari ja sen 1&thinsp;200 vuotta vanha loistavassa kunnossa oleva portti (*Torhall*) ovat harvinaista todistusaineistoa frankkien valtakunnan arkkitehtuurista. Lisäksi Lorschin luostari on todisteena lännen heräämisestä ajan uusille aatteille Kaarle Suuren alaisuudessa.

## Lähteet

## Aiheesta muualla

*Luostarin viralliset sivut 
*Lorschin luostari UNESCOn sivuilla
Italian Grand Prix 1972

**Italian Grand Prix 1972** oli Formula 1 -sarjan osakilpailu, joka ajettiin 10. syyskuuta 1972 Monzan radalla. Kilpailun voitti Emerson Fittipaldi, jolle voitto oli kauden viides. Jacky Ickx johti suurimman osan kierroksista.

## Tulokset

## Muuta
* Nopein kierros: Jacky Ickx - 1:36.3

## Lähteet
Kanadan Grand Prix 1972

**Kanadan Grand Prix 1972** oli Formula 1 -sarjan osakilpailu, joka ajettiin 24. syyskuuta 1972 Mosport Park -radalla. Kilpailun voitti Jackie Stewart, jolle voitto oli kauden kolmas. 

## Tulokset

## Muuta
* Nopein kierros: Jackie Stewart - 1:15.7

## Lähteet
Saksan Grand Prix 1972

**Saksan Grand Prix 1972** oli Formula 1 -sarjan osakilpailu, joka ajettiin 30. heinäkuuta 1972 Nürburgringin radalla. Kilpailun voitti Ferrari-kuljettaja Jacky Ickx, jolle voitto oli kauden ensimmäinen. Ferrari otti kyseisessä kilpailuissa kaksoisvoiton Clay Regazzonin kakkossijalla.

## Tulokset

## Muuta
* Nopein kierros: Jacky Ickx - 7:13.6
* Jacky Ickxin viimeinen voitto

## Lähteet
Britannian Grand Prix 1972

**Britannian Grand Prix 1972** oli Formula 1 -sarjan osakilpailu, joka ajettiin 15. heinäkuuta 1972 Brands Hatchin radalla. Kilpailun voitti Emerson Fittipaldi, jolle voitto oli kauden kolmas.

## Kilpailu
Sekä paalupaikalta lähtenyt Jacky Ickx että toisesta ruudusta lähtenyt Emerson Fittipaldi saivat molemmat erinomaisen lähdön, kun taas kolmannesta ruudusta lähtenyt Peter Revsonin lähtö ei ollut mitenkään erityisen hyvä. Jean-Pierre Beltoise onnistui nousemaan lähdössä kolmanneksi, kun taas Revson ja Jackie Stewart putosivat molemmat yhden sijan eli sijoille neljä ja viisi. Pian Stewart kuitenkin onnistui nousemaan Revsonin ohi neljänneksi. Kärjessä ajaneet Ickx ja Fittipaldi kasvattivat koko ajan eroa muihin kuljettajiin.

Heti kilpailun alussa saatiin keskeyttäneitä, kun Andrea de Adamich joutui keskeyttämään ajettuaan ulos. Pian tämän jälkeen Lotuksen David Walker ajoi todella hitaasti varikolle. Hän kuitenkin pääsi jatkamaan kilpailua oltuaan varikolla todella kauan.

Kun seitsemän kierrosta oli ajettu, meni Henri Pescarolon moottori rikki, ja auto jäi vaarallisesti keskelle tietä. Ratavirkailija tuli suorastaan repimään Pescarolon turvaan. Moottoria jäähdytettiin vaahtosammuttimilla, minkä takia näkyvyys oli huono. Auto jäi pitkäksi aikaa keskelle rataa, koska muita autoja tuli koko aika tapahtumapaikalle, eikä sitä sen takia päästy työntämään nurmikolle.

Jo kolmanneksi noussut Stewart saavutti koko ajan kärjessä ajaneita Ickxiä ja Fittipaldia. Päästyään lähelle Fittipaldia, Fittipaldi ajoi eräässä mutkassa leveäksi, ja Stewart pääsi ohittamaan hänet. Näin hän nousi toiseksi aivan Ickxin perään. Stewart pysyi hyvin Ickxin perässä, mutta kierroksella ohitettavien takia ero pääsi vähän väliä kasvamaan. Kierroksella ohitettavien hidastellessa Fittipaldi onnistui ohittamaan Stewartin nousten näin kilpailussa toiseksi.

Ajettuaan 49 kierrosta Ickx tuli melko hitaasti varikolle, ja joutui keskeyttämään öljynpaineiden vuoksi. Samalla Fittipaldi otti kärkipaikan ja Stewart nousi toiseksi.

Fittipaldi ajoi voittajana maaliin ja Stewart oli toinen noin neljän sekunnin päässä Fittipaldista.

## Tulokset

## Muuta
* Nopein kierros: Jackie Stewart - 1:24.0
* Arturo Merzarion ensimmäinen pistesija

## Lähteet
Yhdysvaltain Grand Prix 1972

**Yhdysvaltain Grand Prix 1972** oli Formula 1 -sarjan osakilpailu, joka ajettiin  8. lokakuuta 1972 Watkins Glenin radalla. Kilpailu oli kauden viimeinen, ja sen voitti Jackie Stewart, jolle voitto oli kauden neljäs.

## Tulokset

## Muuta
* Nopein kierros: Jackie Stewart - 1'41.644
* Skip Barberin paras sijoitus

## Lähteet
La Gleize

**La Gleize** on kylä Belgiassa, noin 20 km Liègestä kaakkoon. Ardennien taistelun aikana talvella 1944-1945 Saksalaisen I SS -panssariarmeijakunnan kärjessä olleen, everstiluutnantti (SS-Obersturmbannführer) Joachim Peiperin komentaman, taisteluosasto Peiperin eteneminen pysähtyi La Gleizeen. Kylässä on museoituna taisteluosasto Peiperiin kuuluneen 501. raskaan SS-panssarivaunupataljoonan 2. panssarivaunukomppanian Tiger II -panssari, torninumeroltaan 213. Vaunun viimeisenä johtajana toimi tiettävästi pataljoonan viestiupseeri, luutnantti (SS-Obersturmführer) Dollinger.
Jean Echenoz

**Jean Echenoz** (s. 26. joulukuuta 1947 Orange, Ranska) on ranskalainen kirjailija. Echenoz on opiskellut useissa Etelä-Ranskan yliopistoissa. Pariisissa hän on asunut vuodesta 1970 lähtien. 

Ensimmäisen romaaninsa *Le Méridien de Greenwich* Echenoz julkaisi vuonna 1979. Romaani *Cherokee* (1983) lainaa nimensä Ray Noblen samannimisestä jazzsävellyksestä ja juonensa Dashiell Hammettin dekkarista *[[Maltan haukka (kirja)|Maltan haukka]]*. *Cherokee* sai Prix Médicis -kirjallisuuspalkinnon. 

Arvostetun Goncourt-palkinnon Echenoz sai romaanistaan *Je m’en vais* (1999), joka on käännetty suomeksi nimellä *Minä lähden*. 

*Pianossa*-romaani kertoo pianistista, joka pakoilee esiintymisiä. Hän kuolee yhtäkkisesti. Tuonpuoleisessä on ”Keskus”, jossa hänen tekemisensä punnitaan. Hän päätyy takaisin Pariisiin uudistuneena henkilönä.

Echenoz kuuluu Ranskan Raamatunkäännöskomiteaan, joka julkaisi vuonna 2001 uuden käännöksen Raamatusta.

## Tuotanto
*Le méridien de Greenwich (Minuit, 1979) 
*Cherokee (Minuit, 1983)  
*L'équipée malaise (Minuit, 1986) 
*L'occupation des sols (Minuit, 1988) 
*Lac (Minuit, 1989)  
*Nous trois (Minuit, 1992) 
*Les grandes blondes (Minuit, 1995)  
*Un an (Minuit, 1997) 
*Je m'en vais (Minuit, 1999), suom. 
*Jérôme Lindon (Minuit, 2001) 
* Au piano (Minuit, 2003), suom. 
*Ravel (Minuit, 2006), suom.  
*Courir (Minuit, 2008), suom. 

## Kirjallisuutta
Pierre Brunel: Glissements du roman français au Xxe siècle. Paris: Klincksieck, 2001.

## Aiheesta muualla
* Jean Echenoz’n kotisivut 
* Jean Echenoz: accélérateur de sens 
* L’Express, 16.1.2003 
* Risto Niemi-Pynttäri: ”Sankari ei tajua, mitä hänelle tapahtuu”. Kiiltomato 2.4.2001.
* Jan Blomstedt: Pianossa. Helsingin Sanomat 19.11.2005.
Paratiisilinnut (suku)

**Paratiisilinnut**  (*Paradisaea*) on paratiisilintujen heimoon kuuluva lintusuku, johon kuuluu seitsemän eri lajia.

## Sukuun kuuluvat lajit
*Isoparatiisilintu (*Paradisaea apoda*)
*Keisariparatiisilintu (*Paradisaea guilielmi*)
*Kuningasparatiisilintu (*Paradisaea raggiana*)
*Kuningatarparatiisilintu (*Paradisaea decora*)
*Prinsessaparatiisilintu (*Paradisaea minor*)
*Prinssiparatiisilintu (*Paradisaea rubra*)
*Siniparatiisilintu (*Paradisaea rudolphi*)

## Lähteet

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006)
Vlci Žilina

**Vlci Žilina** on Slovakian pääsarjassa Tipos Extraligassa pelaava jääkiekkojoukkue. Vlci Žilina pelaa kotiottelunsa Garmin Arenalla, Žilinan kaupungissa Slovakiassa. Se on perustettu 1925.

Žilinan miesten edustusjoukkue on voittanut Slovakian Extraliigan mestaruuden kerran vuonna 2006. Vuonna 2007 se pelasi European Champions Cupissa samassa lohkossa HPK:n ja Sparta Prahan kanssa.

Sen naisten edustusjoukkue pelaa maan korkeimmalla sarjatasolla Slovenská ženská hokejová ligassa.

## Joukkue kaudella 2025–2026

### Valmennus & Joukkueenjohto
* **Päävalmentaja:** Milan Bartovič 
* **Apuvalmentaja:** Daniel Babka 
* **Maalivahtivalmentaja:** Dominik Antala 
* **Fysiikkavalmentaja:** Dávid Kurej 
* **Huoltopäällikkö:** Marián Meluš 
* **Puheenjohtaja & Toimitusjohtaja:** František Skladaný 

*Lähde: EliteProspects*

## NHL- ja WHA-pelaajat

* Jozef Balej
* Peter Cehlárik
* Ivan Droppa
* Stanislav Gron
* Marek Hrivík
* Tomáš Káňa
* Petr Kanko

* Jaroslav Kristek
* Ján Lašák
* Louis Leblanc
* Pavel Pazourek
* Ronald Petrovický
* Roman Tvrdoň

## Lähteet

## Aiheesta muualla
*Seuran sivusto
Hiilivuoto

**Hiilivuoto** on käsite, joka kuvaa tilannetta, jossa liian kireä ilmastopolitiikka ajaa raskaan teollisuuden investoinnit maahan, jossa ilmastopolitiikka on löysempi. 

IPCC arvioi, että hiilivuoto kumoaa 5–20&nbsp;% Kioton pöytäkirjan päästövähennyksistä.

## Hiilitullit
Vuonna 2019 tuleva EU:n komissio alkoi valmistella Green Deal -ympäristöohjelmaa, johon kuuluisivat hiilitullit EU:n rajalle hiilivuoden estämiseksi. EK:n edustaja vaati niitä sellaisiksi, etteivät muut maat ryhtyisi vastatoimiin. Ne ehkä alkaisivat teräksen tuotannosta.

Muun muassa perussuomalaiset, vasemmistoliitto ja Sdp ovat kannattaneet hiilitulleja. Ympäristöministeriön ilmastoasiantuntija Outi Honkatukian mukaan Suomi kärsisi hiilitulleista erityisen paljon, koska terästekoiset koneet ja laitteet ovat isossa roolissa Suomen viennissä. Honkatukian mielestä hiilitulleja voisi käyttää pelotteena, mutta ne voisivat johtaa vastatulleihin ja nopeasti eskaloituvaan kauppasotaan, joten luultavasti hiilitullien tielle ei pitäisi lähteä. Samaan päätyi myös tutkimusjohtaja Niku Määttänen, joka suositteli ennemmin päästökaupan tai hiiliveron laajentamista useampaan maahan.

Sdp:n ja SAK:n edustajien mukaan hiilitulleissa voisi olettaa, että tuotteet on tehty likaisimmalla teknologialla, ellei tuotannosta ole luotettavia mittauksia. Koko hiilitullijärjestelmän valmistelu kestäisi kauan mutta antaisi yrityksille varmuuden, että hiilivuotoon puututaan.

## Lähteet

## Aiheesta muualla
* ilmasto.org
Marko Lämsä

**Marko Juhani Lämsä** (24. elokuuta 1977 Oulu – 25. huhtikuuta 2025 Tampere) oli suomalainen iskelmälaulaja. Hänet kruunattiin Seinäjoen tangomarkkinoilla tangokuninkaaksi vuonna 2006. Ennen tangokuninkuuttaan Lämsä oli kruunattu kahdesti aiemmin tangoprinssiksi vuosina 2004 ja 2005.

Lämsä työskenteli ennen tangokuninkuuttaan musiikki-isäntänä Viking Linen ''Isabellalla'' ja ''Amorellalla''. Häneltä ilmestyi marraskuussa 2006 ensimmäinen albumi *Ikuisesti sinun*. Lämsän toinen albumi *Olet kaikki* julkaistiin vuonna 2008.

Tangomarkkinoiden lisäksi Lämsä osallistui myös ''The Voice of Finland'' -kisaan vuonna 2019. Musiikkiuran lisäksi hän työskenteli myös personal trainerina. Lämsä tuli isäksi vuonna 2019.

Lämsä menehtyi äkillisesti vain 47-vuotiaana huhtikuussa 2025. Hänet on haudattu Messukylän hautausmaalle Tampereelle.

## Lähteet

## Aiheesta muualla

* Lämsän viralliset kotisivut
Petri Viljanen

**Petri Viljanen** voi tarkoittaa ainakin seuraavia henkilöitä:

* Petri Viljanen, urheilutoimittaja.
* Petri Viljanen (s. 1977), jalkapallomaalivahti
* Petri Viljanen (s. 1987), jalkapalloilija ja jalkapallotuomari
Tapani Venho

**Tapani Venho** (8. heinäkuuta 1957  Ypäjä – 21. toukokuuta 2013 Forssa) oli suomalainen kuntavirkamies ja oikeustieteen kandidaatti. Hän toimi Forssan kaupunginjohtajana vuodesta 2002 helmikuuhun 2012, jolloin hän jäi sairauslomalle. Helmikuussa 2013 Venho luopui virastaan ja jäi sairauseläkkeelle. Venho menehtyi syöpään 21. toukokuuta 2013.

Venho valittiin Forssan kaupunginjohtajaksi niukalla äänienemmistöllä vuonna 2002. Hän sai vaalissa 23 ääntä ja hänen vastaehdokkaansa Heikki Havanka 20 ääntä. Venhoa edelsi Hannu Joensivu.

Tapani Venho toimi aiemmin Kuopion kaupungin rakennuslakimiehenä, Keski-Suomen lääninhallituksen nuorempana lääninsihteerinä, Toijalan kaupunginsihteerinä (1988–1998) sekä Oriveden kaupunginjohtajana (1998–2002).

## Lähteet
Operaatio Mooses

**Operaatio Mooses** (hepreaksi מבצע משה, *Mivtza Moshe*) oli etiopianjuutalaisten salainen evakuointi Israeliin Etiopian nälänhädän aikana vuonna 1984. Operaation aikana kuljetettiin noin 8&nbsp;000 etiopianjuutalaista pakolaisleireiltä Sudanista  lentoteitse Trans European Airwaysin lentokoneilla Brysselin kautta Israeliin koska israelilaisilta lentokoneilta oli kielletty lentämistä Sudanin ilmatilassa. Operaatio alkoi 21. marraskuuta 1984 ja päättyi 5. tammikuuta 1985, ja sen toteuttivat yhteistyössä Israelin armeija, CIA, Yhdysvaltojen lähetystö Khartumissa, palkkasoturit ja Sudanin valtion turvallisuusjoukot.

Tuhansia etiopianjuutalaisia oli paennut Etiopiasta jalkaisin Sudanin puolella sijaitseviin pakolaisleireihin. Arviolta noin 4&nbsp;000 henkeä menehtyi vaelluksen aikana. Sudan katsoi evakuointia läpi sormiensa. Kun tapahtumat levisivät julkisuuteen, arabimaat painostivat Sudania kieltämään ilmakuljetukset, ja noin 1&nbsp;000 etiopianjuutalaista jäi pakolaisleireille. Useimmat heistä evakuoitiin myöhemmin Yhdysvaltojen johtamissa Operaatio Joshuassa 1985  ja  Operaatio  Solomonissa 1991.
Lorsch

**Lorsch** on kaupunki Hessenin osavaltiossa Saksassa. Se sijaitsee Kreis Bergstraßen piirikunnassa noin 60 kilometriä Frankfurt am Mainista etelään. Kaupungissa asui 13&nbsp;910 ihmistä kesäkuussa 2021.

Kaupunki on kuuluisa benediktiiniläisestä Lorschin luostarista, joka oli myös karolingitaiteen kuuluisimpia keskittymiä. Useita Saksan karolingihallitsijoista on haudattu luostariin, joka on myös kuuluisa Lorschin koodeksistä, joka kirjoitettiin luostarissa 1100-luvun lopulla. Luostari on kuulunut Unescon maailmanperintöluetteloon vuodesta 1991.

Nibelungein laulu mainitsee Lorschin Siegfriedin synnyinpaikkana.

## Lähteet

## Aiheesta muualla

*Kaupungin verkkosivusto 
*Lorschin luostari 
*UNESCO: Lorschin luostari
Lorschin koodeksi

**Lorschin koodeksi** () on merkittävä historiallinen dokumentti, joka koottiin noin vuosien 1175 ja 1195 aikana Lorschin luostarissa Saksassa. Se koostuu 460 sivusta, joilla on yhteensä yli 3&nbsp;800 merkintää. Koodeksissa luetellaan luostarille annettuja lahjoja ja sen omistuksia. Joistakin Keski-Saksan kaupungeista on siinä ensimmäinen historiallinen maininta. Yhteensä koodeksissa on nimetty yli tuhat paikkaa.

Alkuperäistä Lorschin koodeksia ei ole enää olemassa. Nykyään sitä säilytetään Baijerin osavaltion arkistossa.
Anthem of the Sun

**Anthem of the Sun** on yhdysvaltalaisen Grateful Dead -yhtyeen toinen studioalbumi.

## Kappaleet

#"That's It for the Other One" – 7:40:
#*"Cryptical Envelopment (Jerry Garcia)
#*"Quadlibet for Tender Feet (Garcia, Bill Kreutzmann, Phil Lesh, Ron McKernan, Bob Weir)
#*"The Faster We Go, the Rounder We Get" (Kreutzmann, Weir)
#*"We Leave the Castle" (Tom Constanten)
#"New Potato Caboose" (Lesh, Robert Petersen) – 8:26
#"Born Cross-Eyed" (Weir) – 2:04
#"Alligator" (Lesh, McKernan, Robert Hunter) – 11:20
#"Caution (Do Not Stop on Tracks)" (Garcia, Kreutzmann, Lesh, McKernan, Weir) – 9:37
Asko Oinas

**Asko Arvid Oinas** (12. huhtikuuta 1929 Kemijärvi – 21. marraskuuta 2020 Tuusula) oli suomalainen virkamies ja Lapin läänin maaherra.

Oinaan vanhemmat olivat Kalle Oinas ja Hilja Halonen. Hän tuli ylioppilaaksi Tornion yhteislyseosta 1950 ja valmistui Teknillisestä korkeakoulusta maanmittausalan diplomi-insinööriksi 1956. Naimisiin Oinas oli mennyt kaksi vuotta aiemmin Raili Hakanpään (k. 1960) kanssa. Hänen toinen puolisonsa oli Outi Järventaus. Oinas toimi tie- ja vesirakennuslaitoksen palveluksessa Turussa ja Turun teknillisen oppilaitoksen lehtorina 1962–1965. Hänellä oli myös toisen henkilön kanssa rakennusliike, joka muun muassa osallistui Saimaan kanavan rakentamiseen. Kulkulaitosten ja yleisten töiden ministeriön ylitarkastaja Oinas oli vuosina 1965–1970 ja työvoimaministeriön osastopäällikkö vuosina 1970–1973.

Oinas toimi Lapin läänin maaherrana vuosina 1974–1994. Hänestä tuli Martti Miettusen seuraaja ja lääninsä neljäs maaherra. Oinas oli Lapin historian pitkäaikaisin maaherra. Hän ehti toimia virassaan kaksikymmentä vuotta, ennen kuin häntä huhtikuussa 1994 seurasi Hannele Pokka. 

Oinas toimi 20 vuotta maaherrana, ja hänen aikanaan Lappia alettiin kehittää suunnitelmallisesti. Hän vaikutti merkittävästi esimerkiksi Lapin korkeakoulun (nyk. Lapin yliopisto) perustamiseen.

Oinas nimitettiin Oulun yliopiston tekniikan kunniatohtoriksi 1989 ja Lapin yliopiston hallintotieteiden kunniatohtoriksi 1992. Hän julkaisi muistelmateoksen *Ihmiset sen tekevät: Lapin miehen monta elämää* vuonna 1999.

Oinas kuoli 21. marraskuuta 2020 ollessaan 91-vuotias.

## Lähteet

## Aiheesta muualla
* Asko Oinaan muistokirjoitus ''Helsingin Sanomissa''.
*
Hannele Koivunen

**Hannele Sisko Maritta Koivunen** (o.s. *Seitsonen*, s. 18. helmikuuta 1949 Helsinki) on suomalainen kulttuurintutkija ja virkamies.

## Elämä
Koivunen valmistui ylioppilaaksi Hyvinkään yhteiskoulusta 1968. opiskeli Helsingin yliopistossa kieliä, kansanrunoudentutkimusta ja taideaineita pääaineenaan taidehistoria.  Hän on opiskellut muun muassa myös informaatiotutkimusta. Koivunen valmistui filosofian kandidaatiksi vuonna 1973 ja väitteli filosofian tohtoriksi 1994. Hänet tunnetaan muun muassa väitöskirjaansa pohjautuvasta teoksestaan *Madonna ja huora* (1995).

Vuonna 1998 Koivunen nimitettiin Helsingin yliopiston uskontotieteen, erityisesti uskontosemiotiikan dosentiksi.

Koivunen on työskennellyt erilaisissa kirjastoalan ja kulttuuripolitiikan tehtävissä. Suomen opetus- ja kulttuuriministeriön palveluksessa hän aloitti ensimmäisen kerran vuonna 1973, jolloin hän toimi Lapin läänin taidetoimikunnan sihteerinä. Koivunen työskenteli ministeriössä myös vuosina 1982–1984. Vuonna 2006 hänet nimitettiin viisivuotiskaudelle opetus- ja kulttuuriministeriön taide- ja kulttuuriperintöyksikön päälliköksi.

Koivunen sai valtion tiedonjulkistamispalkinnon 1996.

## Julkaisut
Väitöskirjansa *The Woman Who Understood Completely; A Semiotic Analysis of the Mary Magdalene Myth in Gnostic gospel of Mary* pohjalta Koivunen on kirjoittanut yleistajuisen teoksen *[[Madonna ja huora]]* (1995). Koivunen on kirjoittanut myös teoksen *Hiljainen tieto* (1997) sekä lukuisia muita monografioita sekä artikkeleita lehdissä ja kokoomateoksissa. 

Koivunen nosti ensimmäisenä Suomessa esiin käsitteen oikeudesta tietoon (Turun kirjastopäivät 1981). Teoksessa *Hiljainen tieto* (1997) hän toi suomalaiseen keskusteluun englannin *tacit knowledge* -käsitteen, jonka hän käänsi hiljaiseksi tiedoksi.

## Teoksia
* *Tietoa työelämästä*, Kirjastopalvelu 1980
* *Kehystetty todellisuus. Hyvinkään taiteilijaseura 25 vuotta*, Hyvinkään taiteilijaseura 1982
* *The Woman Who Understood Completely; A Semiotic Analysis of the Mary Magdalene Myth in Gnostic gospel of Mary*, Imatra: International Semiotics Institute 1994
* 
* 
* *Rakkaus*, Helsinki Media 1995
* 
* *Vain unen varjo. Kaipuun ja surun runoja*, (toimittanut yhdessä Laura Virkin kanssa) Otava 1997
* *Kulttuuriteollisuus*, (toimittanut yhdessä Tanja Kotron kanssa) Edita 1999
* *Elämänviisaus. Kokemustietoa uusille sukupolville*, Otava 2001
* *FinnAgora. Selvitys Suomen kulttuurin, tieteen, elinkeinoelämän, teknologian ja kansalaistoiminnan yhteistyöverkoston perustamisesta Unkariin*, Opetusministeriö 2002
* *Onko kulttuurilla vientiä? Opetusministeriön, ulkoasiainministeriön ja kauppa- ja teollisuusministeriön Kulttuurivienti-hanke*, Opetusministeriö 2004
*  

## Lähteet
Kajaanin Kristuksen kirkastumisen kirkko

**Kajaanin Kristuksen kirkastumisen kirkko** on Kainuun ortodoksisen kappeliseurakunnan pääkirkko. Seurakuntaan kuului vuoden 2009 alkaessa noin 1&nbsp;850 jäsentä. Kirkkoa komistavat suuret bysanttilaistyyliset freskot. Kirkko sijaitsee Kajaanin keskustassa Sammonpuistossa.

## Lähteet

## Aiheesta muualla
* Marjakangas, Terhi: 17 vuotta ja kaksi taiteilijaa – Kajaanin ortodoksikirkko on taideharvinaisuus: ”Mykistävä ja upea”. *Yle uutiset* 13.2.2017.
Mata Atlântica

**Brasilian rannikkosademetsä** eli **Mata Atlântica** on sademetsäalue Brasilian itärannikolla. Siihen kuuluu myös alueita Argentiinasta ja Paraguaysta.

## Alue
Alun perin Mata Atlântican pinta-ala oli arviolta 1,4 miljoonaa neliökilometriä, mutta vuosisatojen ajan jatkuneiden hakkuiden seurauksena siitä on jäljellä 11.4 - 16 % laskutavasta riippuen. Sademetsä on hyvin pirstoutunut: yli 80 % jäljellä olevista metsäsaarekkeita on alle 50 ha kokoisia, välimatkat metsäsaarekkeiden välillä ovat pitkiä (keskimäärin 1440 metriä) ja ainoastaan 9 % jäljelläolevasta sademetsästä on suojeltu. Sademetsä koostuu kahdeksasta ekoalueesta, jotka on määritelty lajien esiintymisalueiden perusteella. Entisen sademetsän alueella sijaitsevat Brasilian miljoonakaupungit São Paulo ja Rio de Janeiro, joissa asuu 70 % Brasilian väestöstä. Alueella on myös laajoja viljelmiä ja eukalyptusplantaaseja.

## Luonto
Mata Atlânticassa on yhden hehtaarin alueelta löydetty 450 puulajia, mikä on enemmän kuin esimerkiksi Saksassa. Alueen lajisto on erittäin rikasta, Mata Atlântica kuuluukin luonnon monimuotoisuuskeskuksiin. Mata Atlântica on yksi tutkituimpia trooppisia ekosysteemejä. Sieltä on esimerkiksi havaittu yli 3000 puulajia, 98 lepakkolajia, 94 suurta tai keskikokoista nisäkäslajia, yli 2000 epifyyttilajia, 26 kädellislajia, 528 sammakkoeläinlajia, 124 piennisäkäslajia ja yli 800 lintulajia. Alueen luontotyyppejä ovat trooppiset ja subtrooppiset metsät merenpinnan tasosta 2&nbsp;000 metriin asti.

## Suojelu ja uhat
Brasilian hallitus kielsi Mata Atlântican hakkuut 1990-luvulla, mutta pienimuotoisia hakkuita tehdään laittomasti yhä. Sademetsän äärimmäinen pirstoutuneisuus uhkaa luonnon monimuotoisuutta monella tavalla. Metsien sirpaloitumisen takia eläimet ovat jääneet eristyksiin pieniin metsäsaarekkeisiin. Monet lajit ovat vaarassa kuolla pois, kun muualta ei saada uutta geneettistä materiaalia. Lajien väliset vuorovaikutussuhteet, kuten puiden siementen levitys eläinten toimesta, ovat myös vaarassa, kun eläimet häviävät pienistä metsäsaarekkeista.

Suojelu, lajien palautukset luontoon ja alueiden metsittäminen voivat vähentää lajien sukupuuttouhkaa alueella. Tämä on auttanut erityisesti kultaleijona-apinaa, joka on tehokkaan suojelun ansiosta runsastunut 1970-luvun 200 yksilöstä 1&nbsp;000 yksilöön luonnossa. Myös jotkin muut lajit, kuten muriki-apina ja alagoasinhokko-lintu ovat elpymässä.

Alueelle on perustettu useita suojelualueita, jotka kuuluvat UNESCOn maailmanperintöluetteloon.

## Katso myös
* Cerrado
* Amazonin sademetsä

## Lähteet
* 
### Viitteet

## Aiheesta muualla

* The Nature Conservancy
* UNESCO
Tim Powers

**Timothy Thomas Powers** (s. 29. helmikuuta 1952 Buffalo, Yhdysvallat) on yhdysvaltalainen fantasia- ja tieteiskirjailija. Hän muutti vanhempiensa kanssa Kaliforniaan ollessaan seitsemänvuotias. Powers asuu nykyäänkin Kaliforniassa vaimonsa Serenan kanssa.

Powers valmistui kandidaatiksi California State Universitystä vuonna 1976. Työkseen Powers opettaa kirjoittamista oman kirjallisen työnsä ohella. Hän oli kuuluisan tieteiskirjailija Philip K. Dickin läheinen ystävä ja luottomies. Heidän tyylinsä eivät muistuta toisiaan, mutta molemmilla on taipumus muuttaa nykypäivän todellisuutta omakseen.

Powers on voittanut teoksistaan *Paheiden palatsi* ja *Anubiksen portit* arvostetun Philip K. Dick -palkinnon vuosina 1984 ja 1986. Powersilta on toistaiseksi suomennettu vain *Paheiden palatsi* sekä *Anubiksen portit* kahdessa osassa.

## Suomennetut teokset

* 
* Anubiksen portit-sarja:
** Anubiksen portit I (Anubis Gates, 1983). Suom. Jukka Jääskeläinen, 1992, Kirjayhtymä.
** Anubiksen portit II (Anubis Gates, 1983). Suom. Jukka Jääskeläinen, 1993, Kirjayhtymä.

## Suomentamattomat teokset
* Fault Lines-sarja:
** Last Call, 1992.
** Expiration Date, 1995.
** Earthquake Weather, 1997.
* Muita teoksia:
** An Epitaph in Rust, 1976.
** The Skies Discrowned, 1976 (uusintajulkaisu nimellä Forsake the Sky, 1986).
** The Drawing of the Dark, 1979.
** On Stranger Tides, 1987.
** The Stress of Her Regard, 1989.
** Declare, 2000.
** Three Days to Never, 2006.
** A Soul in a Bottle, 2006.
**Hide Me Among the Graves, 2012. 
**Medusa's Web, 2016. 
**Alternate Routes, 2018. 
**Forced Perspectives, 2020. 
* Kokoelmia:
** The Way Down the Hill, 1986.
** Where They Are Hid, 1995.
** Night Moves and Other Stories, 2001.
** The Devils in the Details (yhdessä James P. Blaylockin kanssa), 2003.
** Strange Itineraries, 2004.
**The Bible Repairman and Other Stories, 2011. 
**Down and Out in Purgatory: The Collected Stories of Tim Powers, 2017. 

## Lähteet

* 

## Aiheesta muualla
* Leena Peltonen: Paheiden palatsi. Aikakone 4/1990.
Suuret setelit (albumi)

**20 suosikkia - Suuret setelit** on Four Catsin kokoelma-albumi vuodelta 1995. Levy on osa *[[20 suosikkia]]* -kokoelmalevysarjaa.

## Kappaleet

#  (1963)
#  (1963)
#  (1962)
#  (1964)
#  (1962) - es. Brita Koivunen ja Four Cats
#  (1965)
#  (1965)
#  (1964)
#  (1962)
#  (1962) - es. Ann-Christine ja Four Cats
#  (1962)
#  (1964)
#  (1966)
#  (1963)
#  (1961) - es. Vieno Kekkonen ja Four Cats
#  (1964)
#  (1966)
#  (1962) - es. Pirkko Mannola ja Four Cats
#  (1965)
#  (1962)

## Tekijät

* Arkistonauhojen jälleenmasterointi: Antti Joki

## Lähteet

* CD-levy 4509-99984-2 (Fazer, 1995)
Glasgow’n kooma-asteikko

**Glasgow'n kooma-asteikko** (GCS, Glasgow Coma Scale/Score) on lääketieteessä käytettävä henkilön tajunnantason arviointiin kehitetty asteikko. Asteikon pienin arvo on 3 (syvä tajuttomuus tai kuolema) ja suurin arvo 15 (täysin hereillä oleva henkilö). Asteikkoa ei ole tarkoitettu pienten lasten tajuttomuuden arviointiin, johon on tehty oma asteikkonsa (engl. *Pediatric Glasgow Coma Scale*). Glasgow'n asteikkoa voidaan käyttää myös potilaan ennusteen arviointiin, esimerkiksi aivovammapotilailla heikko tajunta (GCS <8) vuorokauden kuluttua vammasta viittaa huonoon ennusteeseen.

## Historia
Glasgow’n kooma-asteikko on saanut nimensä Glasgow’n yliopiston mukaan siellä työskennelleiden neurokirurgian professorien Graham Teasdalen ja Bryan J. Jennettin kehitettyä ja julkaistua asteikon vuonna 1974.

## Asteikon käyttäminen
Glasgow'n kooma-asteikossa on kolme osaa: **silmien avaaminen** (1–4 pistettä), **puhevaste** (1–5) ja **liikevaste** (1–6). Nämä kaikki testataan, ja muistiin merkitään sekä kokonaispistemäärä että pisteet jokaisesta osiosta erikseen. Liikevasteen testaamiseksi voidaan tuottaa kipua esimerkiksi painamalla silmäkuopan yläpuolista supraorbitaalihermoa, kynsivallia tai rintalastaa. Reagointi kipuun fleksiolla tarkoittaa nopeaa yläraajojen koukistusta liittyneenä hartioiden nostoon. Reagointi ekstensiolla tarkoittaa kyynärnivelen ojennusta ja käsivarren sisäänkääntymistä ja merkitsee yleensä vakavampaa aivovammaa kuin reagointi fleksiolla. Jos potilas on intuboitu eikä puhevastetta näin ollen pysty testaamaan, puhevasteen kohdalle merkitään "intuboitu". 

GCS-asteikko kertoo aivovamman vakavuudesta karkeasti ottaen siten, että alle 8 pistettä merkitsee vakavaa vammaa, 9–12 pistettä keskivaikeaa vammaa ja yli 13 pistettä lievää vammaa. Henkilön tajunnantason arviointi pitäisi suorittaa vamman jälkeen aluksi tiheästi (15–30 minuutin välein) ja sairaalassa tilan vakaannuttua esimerkiksi kuuden ja 24 tunnin kuluttua, jotta tajunnantason muutoksia voidaan tarkkailla.

Glasgow'n kooma-asteikon hyviä puolia ovat helppous, toistettavuus ja yleismaailmallinen käyttö. Heikkouksina pidetään muun muassa sitä, että asteikko on liian karkea lieville vammoille ja että tajunnan taso ei välttämättä korreloi kudosvaurion vakavuuteen.

## Lähteet

## Aiheesta muualla
* MeSH ID D015600
* LOINC ID 35088-4
Jeordie White

**Jeordie Osborne White** (s. 20. kesäkuuta 1971) alias **Twiggy Ramirez** (nimi muodostunut malli Twiggysta ja sarjamurhaaja Richard Ramirezin nimistä), on muusikko ja nykyinen basisti yhtyeissä kuten Nine Inch Nails ja Goon Moon. Hän oli myös yhtye A Perfect Circlen ja Amboog-A-Lardin basisti.

White tuli tunnetuksi Marilyn Mansonin basistina mutta jätti yhtyeen 29. toukokuuta 2002. Syynä kuulemma että White halusi säilyttää ystävyytensä Mansoniin koska yhtyeen musiikillisista suunnista tuli liian paljon riitaa.
Jeordie White palasi takaisin Marilyn Mansonin basistiksi 7. tammikuuta 2008. Jeordie kuitenkin lopetti uransa Marilyn Mansonin basistina 2017.

## Diskografia
* *A New Hope* (Amboog-A-Lard, 1993)
* *[[Portrait of an American Family]]* (Marilyn Manson, 1994)
* *[[Smells Like Children]]* (Marilyn Manson, 1995)
* *[[Antichrist Superstar]]* (Marilyn Manson, 1996)
* *Dead Man on Campus Soundtrack* ("I Only Want to Be With You" with Twiggy, 1998)
* *[[Mechanical Animals]]* (Marilyn Manson, 1998)
* *[[The Last Tour On Earth]]* (Marilyn Manson, 1999)
* *[[Holy Wood (In the Shadow of the Valley of Death)]]* (Marilyn Manson, 2000)
* *Guns, God and Government* (Marilyn Manson, 2000)
* *Volumes 9 & 10 of The Desert Sessions* (2003, Ipecac/Rekords Rekords)
* *Thirteenth Step* (A Perfect Circle, 2003)
* *eMOTIVe* (A Perfect Circle, 2004)
* *aMOTION* (A Perfect Circle, 2004)
* *I Got a Brand New Egg Layin' Machine* (Goon Moon, 2005) (suicide squeeze records)
* *Goal! Soundtrack* ("Cast No Shadow (UNKLE Beachhead Mix)" Oasis, 2005)    
* *Beside You in Time* (Nine Inch Nails, 2007)
* *Lickers Last Leg* (Goon Moon, 2007)
* *The High End of Low* (Marilyn Manson, 2009)
* *Born Villain* (Marilyn Manson 2012)
The Confessions Tour

__NOTOC__
**The Confessions Tour** on Madonnan Confessions Tour -kiertueesta tehty dvd/cd-paketti. Se ilmestyi myös pelkkänä dvd:nä. Dvd ja cd on nauhoitettu kahtena iltana Lontoon Wembley-areenalla. Se ilmestyi 30. tammikuuta 2007.

Albumi nousi Yhdysvalloissa Billboard 200 -listan sijalle 15. Suomessa se debytoi virallisen albumilistan viidennellä sijalla, ja pysyi listalla yhteensä neljä viikkoa.

## Kappaleet

### CD
# 
# 
# 
# 
# 
# 
# 
# 
# 
# 
# 
# 
# 

### DVD
# Future Lovers/I Feel Love
# Get Together
# Like a Virgin
# Jump
# Confessions (Interlude/Dancers)
# Live to Tell
# Forbidden Love
# Isaac
# Sorry
# Like It or Not
# Sorry (Remix – Interlude)
# I Love New York
# Ray of Light
# Let It Will Be
# Drowned World/Substitute for Love
# Paradise (Not for Me)
# Music/Disco Inferno
# Erotica/You Thrill Me
# La Isla Bonita
# Lucky Star
# Hung Up

## Arvostelut
* Allmusic: 
* Pitchfork: 4.2/10

## Lähteet
Matti Pennanen (kaupunginjohtaja)

**Matti Alpo Tapio Pennanen** (s. 23. marraskuuta 1951 Utajärvi) on suomalainen diplomi-insinööri ja poliitikko, joka oli Oulun kaupunginjohtaja vuosina 2006–2017. Sitä ennen hän oli Oulun apulaiskaupunginjohtaja 2001–2006. 

Pennanen tuli ylioppilaaksi 1972 ja valmistui diplomi-insinööriksi Oulun yliopistosta 1979. Hän työskenteli eri rakennusalan ( Lapin Marmori Oy, Rova Rakennus Oy, YIT-Yhtymä Oyj, Palmer-Rakennus Oy) yhtiöissä yli 20 vuotta.  Hän työskenteli ulkomailla, YIT-Yhtymän palveluksessa ulkomailla ( Norja, Irak, Kuwait ja Venäjä) yhteensä 9 vuotta.  Lisäksi hän oli vuosina  1991–1996 YIT-Yhtymä Oy:n aluejohtajana Oulussa. Oulun apulaiskaupunginjohtajana hän aloitti 2001 ja kaupunginjohtajana 2007. 

Pennasen ajamia asioita oli  Pohjois-Suomen, Pohjois-Ruotsin ja Pohjois-Norjan välinen yhteistyö. Lisäksi hän esitti mm  kaasuputken rakentaminen Norjasta Suomen kautta Saksaan.

Kokoomuslaisen Pennasen valinta Oulun seitsemänneksi kaupunginjohtajaksi vuonna 2006 tuli selväksi jo ensimmäisellä äänestyskierroksella Oulun valtuustossa. Hän sai 35 ääntä. Hänen vastaehdokkaansa Aino-Maija Luukkonen (sd.) sai 22 ja Hannele Pokka kymmenen ääntä.

Pennanen teki kaksi uraa: rakennusliikkeiden palveluksessa lähes 25 vuotta ja Oulun kaupungin palveluksessa 16 vuotta.

Oulun Yliopisto promovoi Pennasen  kasvatustieteen kunniatohtoriksi vuonna 2013.

Kaupunkineuvoksen arvonimen Pennanen sai vuonna 2017

Matti Pennanen syntyi rakennusmestari Pentti Pennasen ja Helena Peurasen perheeseen. Hänen puolisonsa vuodesta 1977 on Anna Leppäsaajo, pariskunnalla on kaksi lasta.

## Lähteet
Öljypoltin

**Öljypoltin** on höyry- tai lämpökattilassa  käytettävä polttoöljyllä toimiva lämmityslaite. Kattilan säätötekniikka käynnistää ja pysäyttää öljypolttimen automaattisesti, jotta haluttu veden lämpötila tai höyrynpaine saavutetaan. 

## Poltintyypit

Öljypolttimet voidaan jakaa niissä poltettavan öljyn mukaan kevytöljypolttimiin ja raskasöljypolttimiin, joista ensimmäinen on useimmiten pienissä kiinteistöissä käytettävä malli. Raskasta polttoöljyä taas käytetään paljon suuremmissa laitospolttimissa, raskas polttoöljy nimittäin on niin paksua ja sitkeää että vaatii itsessään lämmitystä että sitä voidaan siirtää putkistoissa polttimelle.

## Toimintaperiaate

### Öljyn virtaus

Öljy pumpataan ensin säiliöstä suodattimen läpi polttimeen kiinteästi asennetulla pumpulla (toimintakaavio kuvassa), joka saa käyttövoimansa ratasvälitysten kautta samalta akselilta kuin polttimen puhallin. Öljyn virtaus on näin ollen vakio ja optimoitu, joten liekin optimointi tapahtuu puhaltimen ilmamäärää säätämällä.

### Sytytys

Puhallin tuo tulipesään paloilman, ja öljy johdetaan suuttimen pitimessä olevan esilämmityspatruunan läpi suuttimeen joka muuttaa öljyn suurpaineiseksi sumuksi. Öljysumu ja puhallettu ilma sekoittuvat palopään jälkeen keskenään, ja sytytysmuuntajan kautta tuleva korkeajännitteinen, yleensä useiden kilovolttien suuruinen sähkövirta johdetaan suuttimelle ja sytytyskärjelle, joiden välille muodostunut valokaari sytyttää öljysumun.

### Liekin optimointi

Liekin optimointi tapahtuu tarkastelemalla sitä palotilan kyljessä olevasta pienestä tarkastusikkunasta ja säätämällä samanaikaisesti puhaltimen ilmamäärää sopivan liekin ja ilmamäärän saavuttamiseksi. Jos ilmamäärä on liian pieni, liekki on lepattava, punahehkuinen ja tuottaa paksua noki- ja öljypitoista savua. Jos ilmamäärä taas on liian suuri, kaikki öljy ei ehdi palaa, liekki on pieni ja säkenöivä. Optimaalinen liekki taas palaa täyteläisellä, tasaisella kirkkaankeltaisella liekillä.

## Öljylämmitysjärjestelmä

Öljylämmitysjärjestelmän pääkomponentit ovat:
* Öljypoltin
* Lämmityskattila
* Öljysäiliö 1500-3000 litraa
* Savuhormi tai tiilihormin sisäpuolinen vuorausputki.

## Katso myös
*Maaöljy
*Energiatekniikka
*Automaatio
*Toimilaite

## Aiheesta muualla
* Motivan öljylämmitys sivut 
* Öljylämmitysneuvonta 
* Öljylämmityksen toiminnan animaatio
Ahvenanmaan keskusta

**Ahvenanmaan keskusta** () on Ahvenanmaalla toimiva puolue. Keskusta on Ahvenanmaan maakuntapäivien toiseksi suurin puolue kuudella edustajallaan. 

Ahvenanmaan keskusta perustettiin 13. tammikuuta 1976 pidetyssä kokouksessa, johon kokoonnuttiin hammarlandilaisen Karl-Anders Bergmanin aloitteesta. Paikalle saapuneet halusivat perustaa Ahvenanmaalle pohjoismaisten esimerkkien mukaisen keskustapuolueen. Bergmanin johdolla puolueelle laadittiin 45 kohdan ohjelma, joka hyväksyttiin 22. helmikuuta pidetyssä kokouksessa, johon otti osaa 150 henkilöä. Ohjelma opittiin myöhemmin tuntemaan kokouksen pitopaikan mukaan Hammarbo-teeseinä. Monet perustajista olivat aiemmin toimineet Landsbygdens och skärgårdens valförbund (LOS) -vaaliorganisaatiossa. Mukaan uuteen puolueeseen tuli myös Vapaamielisestä yhteistoiminnasta aiemmin irtautunut Frisinnad Samverkans framstegslista. 

Puolueella on paikallisosastoja kunnissa Brändö, Eckerö, Finström, Föglö, Geta, Hammarland, Jomala, Lemland, Lumparland, Maarianhamina, Saltvik ja Sund. Puolueen nuorisojärjestöksi perustettiin vuonna 1977 *Ungcentern* ja naisjärjestöksi 1988 *Centerkvinnorna*.

Pohjoismaiden neuvostossa Ahvenanmaan keskusta kuuluu Keskiryhmään, yhdessä Ahvenanmaan liberaalien ja neljän Manner-Suomen puolueen kanssa. Vuonna 2013 siitä tuli Euroopan liberaalidemokraattisen puolueen tarkkailijajäsen, mutta puolue luopui myöhemmin siitä.

## Vaalit

Keskusta osallistuu omilla listoillaan maakunta- ja kunnallisvaaleihin. Eduskuntavaaleihin puolue on osallistunut omalla listallaan 1991 ja 2003 sekä vaihtelevissa porvarillisissa liittoumissa muulloin. Vaaleissa 2007 keskusta kuului edustajapaikan saaneeseen oikeistopuolueiden Borgerlig allians -vaaliliittoon. Vuonna 2011 puolue liittoutui sosialidemokraattien ja Ahvenanmaan tulevaisuuden kanssa muodostaen Åländsk samling -yhteislistan, jolta maakunnan edustaja valittiin.

## Poliitikot
### Puheenjohtajat
* Roger Nordlund 1986–1987, 1997–2007
* Veronica Thörnroos 2007–2010
* Harry Jansson 2010→

### Varapuheenjohtajat
* Henry Lindström (1. vpj.)
* Britt Lundberg (2. vpj.)

### Maakuntapäiväedustajat
*Gun Carlson 1995–2011
*Torbjörn Eliasson 2003–2015
*Anders Englund 1991–2015
*Ragnar Erlandsson 1987–2007
*Harry Jansson 2009–
*Runar Karlsson 1999–2019
*Henry Lindström 2003–2011
*Britt Lundberg 1999–2019
*Jan-Erik Mattsson 1995–2003, 2005–2011
*Roger Nordlund 1983–1991, 2007–2011, 2015–
*Jörgen Pettersson 2011–
*Jan Salmén 2007–2011
*Roger Slotte 2007–2015
*Veronica Thörnroos 2003–2009, 2015–

## Lähteet

## Aiheesta muualla
*Åländsk Center